27. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.Φ.2711/128846 της 4/11 Νοεμ.1977 (ΦΕΚ Β΄ 1143) Περί καθορισμού εξεταστέας ύλης για διαγωνισμό πληρώσεως θέσεων πτυχιούχων Μουσικής. Έχοντας υπόψη: Τις διατάξεις του άρθρου 35 ως και της παραγράφου 9 του άρθρου 45 του Ν. 309/1976 «περί οργανώσεως και διοικήσεως της Γεν. Εκπαιδεύσεως», αποφασίζουμε: Καθορίζουμε τα μαθήματα και την εξεταστέα ύλη, βάσει της οποίας η εξεταστική επιτροπή θα καταρτίσει τα θέματα στο διαγωνισμό, για την πλήρωση θέσεων Καθηγητών Μουσικής του Κλάδου Α11, Μ.Κ.2, της περιπτώσεως ια , του άρθρου 35 του Ν. 309/76. Α) Ακουστική (προφορικά και γραπτά). Δοθέντος φθόγγου εύρεση τονικοτήτων και σχηματισμός μελωδικών διαστημάτων. Β) Φωνητική: 1)Σολφέζ τελευταίας τάξεως (δεδιδαγμένο). 2)Σολφέζ αδίδακτο. 3)Τονική μεταλλαγή δοθείσης μελωδίας (σχολικού περιεχομένου) 4)Εκτέλεση άσματος αρεσκείας διαγωνιζομένου (δεδιδαγμένο). Γ)Προφορικά: 1)Ιστορία Μουσικής. 2)Μουσική μορφολογία (στοιχεία) 3)Ειδική διδακτική (μεθοδολογία, διδακτική πορεία κλπ). Δ)Γραπτά (αρμονία): 1)Λύση θέματος δοθείσης μελωδίας. 2)Λύση θέματος δοθέντος βασίμου εναρίθμου. Ε)Πιανιστική εξέταση (πρακτική εξέταση): 1)Προσθήκη συνοδείας πιάνου σε μελωδία (σχολικού περιεχομένου που έχει δοθεί) 2)Εκτέλεση της συνοδείας πιάνου της μελωδίας που έχει δοθεί. 3)Εκτέλεση έργου αρεσκείας υποψηφίου διαγωνιζομένου (δεδιδαγμένο) Μέσης Σχολής. Με την απόφαση αυτή καταργείται η 80158/ 27.7.1977 απόφασή μας που δημοσιεύθηκε στο ΦΕΚ 876/15.9.1977 (τ.Β΄) «περί καθορισμού εξεταστέας ύλης για διαγωνισμό πληρώσεως θέσεων πτυχιούχων Μουσικής». 